Stinson SM-6000

**Stinson SM-6000** **Airliner** – XX amžiaus ketvirtojo dešimtmečio pradžioje JAV sukurtas trimotoris kelevinis lėktuvas.

## Istorija
1929 m. JAV orlaivių gamintoja Stinson Aircraft Corporation (paprastai vadinama „Stinson“) įsigijo savo konkurentą – Kanados įmonę Corman. Po sandorio Stinson įgijo teises į Corman gamintą gana sėkmingą trimotorį keleivinį lektuvą Corman 3000. Stinson nusprendė toliau plėtoti šį aukštasparnį trimotorį modelį. Naujasis orlaivis gavo pavadinimą „SM-6000“ ir pirmam skrydžiui pakilo 1930 m. pradžioje. Pirmas lėktuvas klientui buvo perduotas jau rugsėjo mėnesį.

Pirmuosius užsakymus pateikė dvi nedidelės JAV aviakompanijos – *NYC-Philadelphia-Washington Airways* ir *Western Air Service,* įsigijusios atitinkamai tris ir du pirmosios SM-6000A serijos lėktuvus. Netrukus šešis orlaivius užsisakė „Rapid Air Lines“, tapusi didžiausiu SM-6000A naudotoju.

1931 m. pradžioje Stinson pasiūlė patobulintą versiją, pavadintą SM-6000-B. Abi versijos skyrėsi nedaug: pagrindiniai skirtumai buvo šiek tiek prabangesnis antrosios versijos interjeras. Antrojo varianto buvo pagaminti 42 egzemplioriai, iš kurių penkiolika įsigijo „American Airways“. Stinson taip pat sukūrė mišrią versiją, skirtą vežti keleivius ir paštą. Šiuos orlaivius naudojo JAV oro pašto tarnyba.

Didžioji dalis SM-6000 buvo parduota Jungtinėse Valstijose ir buvo eksploatuojami XX amžiaus ketvirtą dešimtmetį ir penktojo pradžioje. 1942 m. JAV armijos karinės oro pajėgos rekvizavo vieną SM-6000-B1 (Nr. 42-79547). Šis lėktuvas gavo indeksą **C-91** ir buvo naudojamas operatyvinės paramos misijoms. Kariniai C-91 viso karą metu taip ir neišskrido iš JAV teritorijos. C-91 iš JAV karinės tarnybos buvo nurašytas 1945 m.

## Konstrukcija

### Techniniai aspektai

**Stinson SM-6000** yra mišrios (medinės ir metalinės) konstrukcijos trimotoris aukštasparnis monoplanas. Priekyje esančioje kabinoje šalia viena kitos įrengtos pilotų darbo vietos, už jų, fiuzeliaže – nehermetizuotas 11 keleivių salonas. Orlaivio važiuoklė yra fiksuota, ją sudaro du pagrindiniai ratai ir valdomas galinis ratukas. Lėktuvą varo dvimenčius metalinius sraigtus sukantys trys 215 arklio galių Lycoming R-680 varikliai, du kurių yra sumontuoti spyriais pritvirtintose gondolose po sparnais, o vienas – įmontuotas lėktuvo nosyje.

### Techniniai duomenys

### Variantai

* **SM-6000 Airliner**: prototipas.
* **SM-6000-A Airliner**: pradinis serijinis variantas, pagaminta 11 vnt.
* **SM-6000-B1 Airliner**: Patobulintas variantas, su atnaujintu keleivių salonu.
** **C-91**: SM-6000-B1, Antrojo pasaulinio karo metais naudoto JAV karo aviacijos, indeksas.
* **SM-6000-B2 Airliner**: mišri keleivių ir pašto versija SM-6000B1 pagrindu.
* **Stinson Model U**: 1932 m. patobuliuntas variantas su trim 240 AG (179 kW) galios Lycoming R-680-BA varikliais.

## Išlikę orlaiviai

Žinoma apie du išlikusius SM-6000. Vienas priklauso JAV Teksaso valstijoje Molunt Pleasant mieste įsikūrusiam Amerikos vidurio aviacijos muziejui (angl. *Mid America Flight Museum*). Kitas – įmonei „Kermit Weeks“, kuri palaiko jo tinkamumą skrydžiams ir naudoja apžvalginiams skrydžiams JAV Floridos valstijos Polk City mieste esančiame „Fantasy of Flight“ muziejuje.

## Operatoriai

### Civiliniai operatoriai

* American Airways
* Century Airlines
* Century Pacific Airlines
* Delta Airlines
* NYC-Philadelphia-Washington Airways
* Pennsylvania Airlines
* Rapid Air Lines
* TWA
* Western Air Service

* INAEC Iloilo Negros Air Express Company

### Kariniai operatoriai

* JAV armijos oro pajėgos .

## Panašūs lėktuvai
* Avia 51
* Avro 618 Ten
* Ford Trimotor
* Fokker F.VII
* Rohrbach Roland
* Savoia-Marchetti S.71
* Tupolev ANT-9
* Westland IV

## Literatūra

* (FR) Pelletier, Alain, Les Avions de ligne américains des origines à nos jours, Clichy (92, Éditions Larivière, coll. «Minidocavia» (no 24), 2008 ( et 978-2-848-90128-2)
* (EN) Stewart Wilson, Airliners of the world, Fyshwick, Australia, Aerospace Publications Australia, 1999, 173 p. ( et 978-1-875-67144-1).
* (EN) Taylor, Michael J. H. (1989). Jane’s Encyclopedia of Aviation. London: Studio Editions.
* (EN) The Illustrated Encyclopedia of Aircraft (Part Work 1982–1985). Orbis Publishing.
* (EN) Wegg, John (1990). General Dynamics Aircraft and their Predecessors. London: Putnam Aeronautical Books. .

## Išnašos